Årsrapport for sportslig utvalg 2025
Den første treningsturen våren 2025 ble registrert 21. januar. Deretter ble det gjennomført både tråkking av løyper med truger og sykling i takt med stigende temperaturer. Klubbkveld ble arrangert 17. mars med foredrag av Jonas Orset, som delte erfaringer og opplevelser fra sykkelsetet. Etter foredraget ble det gjennomført et gruppemøte for gruppe 1 og 2, hvor sesongens planer ble diskutert.
I perioden 22.–29. mars reiste 18 medlemmer på vårens treningstur til Oliva Nova. Sesongens kickoff fant sted søndag 6. april, med omtrent 35 fremmøtte. Dette markerte den offisielle starten på utesesongen. Gjennom sesongen har det blitt arrangert faste treninger på tirsdager, torsdager og søndager, men enkelte treninger måtte avlyses på grunn av været.
Vi deltok som gruppe på Ceresrittet og Randsfjorden rundt, mens Lillehammer-Oslo ikke ble gjennomført på grunn av manglende interesse. Etter sommerferien har hovedfokuset vært på terrengsykling (MTB), i tråd med tidligere praksis. Den 24. august deltok klubben sammen med Fjellfoten Vel i arrangementet «Hele Nes på sykkel». Fra 20. september avsluttet gruppe 2 sin sesong, mens gruppe 1 og Fatbike-gruppen fortsetter aktivitetene gjennom hele året.
En stor takk rettes til alle som har bidratt i løpet av 2025 for å sikre et godt og strukturert opplegg hver uke. Takk til Bjørn, Knut, Harald, Bjørn Roar, Monica, John, Heidi samt alle som deltok på treningene.
Resultater og deltakelse i sykkelritt
· 15.2 Stomperudrittet: 1 påmeldt (avlyst)
· 4.5 Ceresrittet: 11 påmeldt
· 25.5 Elgrittet: 1 påmeldt
· 31.5 Randsfjorden rundt: 7 påmeldt
· 7.6 Finnskogkureren: 1 påmeldt
· 14.6 Vätternrunden: antall ikke oppgitt
· 28.6 Trysil-Knut rittet: 1 påmeldt
· 5.7 Furusjørittet: 1 påmeldt
· 9.8 1814-Rittet: 2 påmeldt
· 16.8 Grenserittet: 1 påmeldt
· 23.8 Stomperudrittet: 2 påmeldt
· 9.8 Sykkelvasan: antall ikke oppgitt
· 30.8 Birken: 10 påmeldt
· 7.9 Ullensaker rundt: 3 påmeldt

